***I. ПРОЦЕДУРА ЗА РЕАЛИЗИРАЊЕ НА ПРАКТИЧНА НАСТАВА НА СТУДЕНТИTE ОД ПРВИОТ И ВТОРИОТ ЦИКЛУС НА СТУДИИ***

За успешна реализација на студентските пракси, потребно е студентите да го следат следнoто упатство:

# 1.УПАТСТВО ЗА ИЗВЕДУВАЊЕ ПРАКТИЧНА НАСТАВА

Согласно Член 99 од Законот за високото образование (Сл.весник на Р.М. 35/08, ... 24/13) и Правилникот за начинот и условите за организирање на практична настава за студентите (Сл.весник на Р.М. 120/10), Економскиот факултет-Скопје, Универзитет „Св.Кирил и Методиј“ во Скопје го донесе следното

**УПАТСТВО ЗА ИЗВЕДУВАЊЕ ПРАКТИЧНА НАСТАВА**

* Студентот може да оствари практична настава само во организации – установи со кои Економскиот факултет-Скопје при Универзитетот „Св.Кирил и Методиј“ во Скопје има склучено Договор за изведување на практична настава за студенти (списокот на организациите – установите е истакнат на веб страната на Факултетот).
* Практичната настава е во времетраење не помалку од 30 дена и не повеќе од 3 месеци, и не помалку од 1 час ниту повеќе од 8 часа во денот.
* Пред почетокот на практичната настава од страна на Факултетот на студентот му се издава документ – потврда (УПАТНИЦА) за негово упатување до организацијата – установата каде ќе се реализира наставата, потпишана од Деканот. Упатницата е достапна на штандовите пред архивата на Факултетот, студентот ја пополнува, оди кај професор-ментор да му ја потпише, ја заверува референтот за студентски прашања во Службата за студентски прашања и заверена студентот ја доставува до организацијата каде оди да ја реализира практичната настава.
* Во текот на реализација на практичната настава студентот е под надзор на ментор од Факултетот кој одговара за успешно реализирање на практичната настава.
* Студентот за време на реализација на практичната настава води Дневник за секојдневните активности. Дневникот како формат им го доставува организацијата каде ја изведува практичната настава.
* По завршување на практичната настава, студентот е должен да достави до Факултетот потврда за остварената практична настава, заверена од организацијата – установата каде ја реализирал.  Оваа потврда студентот ја доставува во септември при упис на семестарот.
* Практичната настава за студентите се врши во рамки на учебната година.

НАПОМЕНА: Доколку студентот сака да оствари практична настава во организација со којашто Факултетот нема склучено Договор за изведување практична настава на студенти, тогаш студентот треба да ја информира организацијата дека е потребно да стапи во контакт со **MarijanaSekulovska@eccf.ukim.edu.mk**со цел регулирање на Договорот за практична настава.

**2.УПАТСТВО ЗА СКЛУЧУВАЊЕ ДОГОВОР ЗА РЕАЛИЗИРАЊЕ ПРАКТИЧНА НАСТАВА НА СТУДЕНТИ**

Согласно *Правилникот за начинот и условите за организирање на практична настава за студентите* објавен во Службен весник на Р.Македонија бр.120/10, Економскиот факултет – Скопје, УКИМ со организациите/ институциите - соработници каде испраќа свои студенти на пракса склучува Договор кој ја регулира практичната настава на студентите. Овој Договор ќе се реализира само кога институцијата е во можност да прими студенти на практична настава.

Со цел да биде валидна Упатницата која Факултетот им ја издава на студентите-практиканти, потребно е овој Договор да се пополни од страна на организациите/ институциите - соработници, да се отпечати во 4 примероци, примероците да се потпишат од одговорното лице на институцијата/организацијата-соработник, и 4-те примероци со печат и архивски број,  да се достават до Факултетот за потпис. Откако истите ќе бидат потпишани, и заверени од страна на Факултетот, секоја од страните-потписнички добива по 2 примероци.

Со тоа, соработката ќе биде официјализирана, и ќе може Економскиот факултет-Скопје да испраќа практиканти, на барање на организациите/ институциите – соработници.

**Напомена:** Со цел за поефикасно завршување на процедурата за склучување Договор за реализирање практична настава на студентите, потребните документи т.е. **Договорот** и **Упатницата** можат да се превземат и од веб страната на Факултетот.

Воедно, потпишаниот и заверен Договор, институцијата/организацијата-соработник може да го достави:

1. **По пошта**, на следната адреса:

До Центар за кариера

Економски факултет-Скопје, УКИМ

Бул. Гоце Делчев 9В

1000 Скопје

1. **По електронски пат**, во скенирана форма на следниов контакт: MarijanaSekulovska@eccf.ukim.edu.mk со назнака: **Договор за практична настава**